એનઆરજી ડેસ્કઃ ઇંગ્લેન્ડના હાર્ટફોર્ડશાયરમાં આવેલા બુશે ટાઉનમાં હજારોની સંખ્યામાં ભારતીયોએ કૃષ્ણ જન્માષ્ટમીના ઉત્સવની ઉજવણી કરી હતી. પેટ્શેટ ગ્રીનમાં આવેલા ભક્તિવેદાંતા મેનોર હરે ક્રિષ્ના મંદિરમાં ભજન અને આરતી સાથે રવિવારે અહીં વસતા ગુજરાતીઓ અને ભારતીયોએ જન્માષ્ટમીનું સેલિબ્રેશન કર્યુ. અહીં દર વર્ષે દસ હજાર જેટલાં ભારતીયો કૃષ્ણ જન્મની હર્ષોલ્લાસ સાથે ઉજવણી માટે એકઠાં થાય છે. ભારતની બહાર વસતા ભારતીયોએ સૌથી મોટાં ફેસ્ટિવલની ઉજવણી કરી હતી. આ વર્ષે યુકેમાં અલગ અલગ સ્થળોએ અંદાજિત 70,000 ભારતીયોએ કૃષ્ણ જન્મની ઉજવણી કરી હતી.